Tallinna FCI Levadia

Tallinna FCI Levadia on Eesti jalgpalliklubi, mis asutati 22. oktoobril 1998 esmalt nime Maardu FC Levadia all.

Levadia on koduses kõrgliigas olnud raskekaallane esimestest hooaegades saadik. Meeskonna ülekaal on olnud ilmne eeskätt 2000-ndate keskpaigast, kui aastail 2004–2009 võideti viiest võimalikust meistritiitlist neli.

Eurosarjades on Levadia edukaim Eesti meeskond, kes on ainsana jõudnud Meistrite liiga 3. eelringi ja UEFA karika põhiturniirile.

Ajalugu

Klubi eelkäijad on FK Maardu ja Maardu FK Olümpia.

2002 oli meistriliigas koguni kolm Levadia-nimelist meeskonda: FC Levadia Maardu (tollal esindusvõistkond), FC Levadia Tallinn ja FC Levadia Pärnu (amatöörmeeskonnad). Huvitaval kombel kohtusid sellel hooajal karikafinaalis Levadia Maardu ja Levadia Tallinn ning üllatuslikult võttis võidu viimane.

Hooajal 2006/07 sai Levadiast esimene Eesti võistkond, kes pääses UEFA karika põhiturniirile, kui 2. eelringis võideti Hollandi klubi FC Twente pärast võõrsil tehtud 1:1 viiki kodus 1:0. Selle tulemusega pääseti 1. põhiringi, kus kaotati Newcastle Unitedile võõrsil 1:2 ja kodus 0:1.

Levadia rahvusvaheliselt prestiižseim  võit pärineb Meistrite liiga hooajast 2009/10, kui 2. eelringis alistati Poola meister Krakówi Wisła. Pärast üllatustlikku 1:1 viiki võõrsil piisas Levadiale kodus väravateta viigist, mis poolakate ülekaalust hoolimata ka korduskohtumise lõpuminutiteni püsis. Üleajal saatis äsja Narva Transist tallinlaste ridadesse tulnud Vladislav Ivanov palli karistuslöögist poolakate võrku, mis kindlustas Levadiale kokkuvõttes 2:1 võidu.

Ühinemine FCI Tallinnaga
4. novembril 2017 pärast hooaja viimast mängu, teatati FC Levadia ja FCI Tallinna ühinemisest. Kaks päeva hiljem toimunud FCI Tallinna ja FC Levadia ühinemise pressikonverentsil teatati, et uuel klubil ei ole veel nime, kuid juriidiline keha saab olema Levadia oma ning peatreeneriks saab senine Infoneti loots Aleksandar Rogic. 5. detsembril 2017 kinnitati uueks klubi nimeks Tallinna FCI Levadia.

Mängijad

Praegune koosseis
Seisuga 13. märts 2021

Mängijad laenul

Duublid
Tallinna FC Levadia U21 – tegutses varem nimede FC Maardu (1999–2000) ja Tallinna FC Levadia (2000–2003) all.
Tallinna FC Levadia III – Duubli duubel.

Naiskond

Personal

Praegune tehniline personal

Saavutused

Kohalik
Meistriliiga (Alates 2014 Premium liiga)
Võitja (10): 1999, 2000, 2004, 2006, 2007, 2008, 2009, 2013, 2014, 2021
2. koht (10): 2002, 2005, 2010, 2012, 2015, 2016, 2017, 2018, 2019, 2022
3. koht (3): 2001, 2003, 2020

Esiliiga
Võitja (1): 1998

Evald Tipneri karikas
Võitja (10): 1999, 2000, 2004, 2005, 2007, 2010, 2012, 2014, 2018, 2021
2. koht (1): 2002

Eesti Superkarikas
Võitja (8): 1999, 2000, 2001, 2010, 2013, 2015, 2018, 2022
2. koht (8): 2004, 2005, 2007, 2008, 2009, 2011, 2014, 2019

Regionaalne
Liivimaa karikas
2. koht (2): 2005, 2008

Statistika ja loendid

Varasemad liigahooajad ja karikavõistlused

Euroopa

Mängijate rekordid
Uuendatud seisuga 5. november 2016. Aktiivsed mängijad on paksus kirjas.

|-
|

Enim mänge meistriliigas

|

Enim väravaid meistriliigas

|}

Vaata ka
Meistriliiga
Eesti jalgpalliklubide loend
Tallinna FC Levadia U21
Tallinna FC Levadia III

Viited

Välislingid

Klubi ametlik veebileht
Tallinna FCI Levadia EJL-i kodulehel
FC Kuressaare – FC Levadia 1:7, 7. juuli 2009

 
Tallinna jalgpalliklubid